**חדשנות בתחום האנרגיה והטכנולוגיה**

***ד"ר גדעון גולדויין***

המהפכה התעשייתית, אשר החלה עם המצאת מנוע הקיטור, מלווה אותנו עד היום עם פיתוחים שונים של מכונות אשר ממירות אנרגיה מצורה לצורה. מאז ועד היום מקיימת האנושות קדמה טכנולוגית, כאשר אחד האינדיקאטורים אשר מעריכים חברה אנושית כמפותחת היא צריכת האנרגיה לנפש. במדינות מפותחות צריכת האנרגיה לנפש גבוהה יותר מאשר במדינות מתפתחות.

אנרגיה היא סחורה תעשייתית אשר נסחרת בשוק הסחורות הבינלאומי. למחירי האנרגיה השפעה גדולה מאוד על הכלכלה של מדינות מאחר ומדינה אשר אין בבעלותה מקורות אנרגיה עצמאיים חייבת לרכוש אנרגיה ממדינות אחרות, הוצאה כספית זו יכולה להיות נטל כבד על הכלכלה.

חלק מהשאלות עליהן נדון:

האם ישנם מקורות אנרגיה שונים, או רק מקור אנרגיה אחד ויחיד?

כיצד חדשנות טכנולוגית יכולה לתמוך בעצמאות אנרגטית וליצור פעילות כלכלית אשר מבוססת על המרת אנרגיה?